CELEX: 32020R2016
Language: mt
Date: 2020-12-09 00:00:00
Title: Ir-Regolament ta’ Implimentazzjoni tal-Kummissjoni (UE) 2020/2016 tad-9 ta’ Diċembru 2020 li jemenda l-Anness II tar-Regolament ta’ Implimentazzjoni (UE) Nru 577/2013 fir-rigward tal-entrati għar-Renju Unit, Guernsey, Isle of Man u Jersey (Test b’rilevanza għaż-ŻEE)

10.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 415/39
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2020/2016
         tad-9 ta’ Diċembru 2020
         li jemenda l-Anness II tar-Regolament ta’ Implimentazzjoni (UE) Nru 577/2013 fir-rigward tal-entrati għar-Renju Unit, Guernsey, Isle of Man u Jersey
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 576/2013 tal-Parlament Ewropew u tal-Kunsill tat-12 ta’ Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (1), u b’mod partikolari l-Artikolu 13(2) tiegħu,
         Billi:
         
                     (1)
                  
                  
                     Ir-Regolament (UE) Nru 576/2013 jistabbilixxi r-rekwiżiti tas-saħħa tal-annimali applikabbli għall-movimenti mhux kummerċjali tal-annimali domestiċi għal ġo Stat Membru. B’mod partikolari, l-Artikolu 13 ta’ dak ir-Regolament jipprevedi li l-Kummissjoni jeħtieġ tadotta żewġ listi ta’ territorji u pajjiżi terzi, li minnhom l-annimali domestiċi elenkati fil-Parti A tal-Anness tiegħu, prinċipalment klieb, qtates u inmsa, jistgħu jiġu mċaqalqa għal finijiet mhux kummerċjali għal ġo Stat Membru.
                  
               
                     (2)
                  
                  
                     Il-kundizzjonijiet applikabbli għall-movimenti mhux kummerċjali tal-annimali domestiċi għal ġo Stat Membru, ivarjaw skont is-sitwazzjoni tat-territorju jew tal-pajjiż terz ta’ oriġini. Meta titqies is-sitwazzjoni partikolari tagħhom, il-pajjiżi terzi jew it-territorji jistgħu jiġu elenkati f’konformità mal-Artikolu 13(1) jew (2) tar-Regolament (UE) Nru 576/2013.
                  
               
                     (3)
                  
                  
                     Il-Parti 2 tal-Anness II tar-Regolament ta’ Implimentazzjoni tal-Kummissjoni (UE) Nru 577/2013 (2) tistabbilixxi l-lista ta’ territorji u pajjiżi terzi msemmija fl-Artikolu 13(2) tar-Regolament (UE) Nru 576/2013.
                  
               
                     (4)
                  
                  
                     Fid-dawl tat-tmiem tal-perjodu ta’ tranżizzjoni previst fil-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (il-Ftehim dwar il-ħruġ) fil-31 ta’ Diċembru 2020, ir-Renju Unit ippreżenta applikazzjoni lill-Kummissjoni biex flimkien mad-Dipendenzi tal-Kuruna ta’ Guernsey, Isle of Man u Jersey, jiġi elenkat fl-Anness II tar-Regolament ta’ Implimentazzjoni (UE) Nru 577/2013. Il-Kummissjoni vvalutat dik l-applikazzjoni u vverifikat li fir-rigward tal-annimali domestiċi elenkati fil-Parti A tal-Anness I tar-Regolament (UE) Nru 576/2013, ir-Renju Unit, kif ukoll id-Dipendenzi tal-Kuruna ta’ Guernsey, Isle of Man u Jersey, jissodisfaw il-kriterji stabbiliti fl-Artikolu 13(2) tar-Regolament (UE) Nru 576/2013, u jenħtieġ li jiġu elenkati fil-Parti 2 tal-Anness II tar-Regolament ta’ Implimentazzjoni (UE) Nru 577/2013 skont dan, mingħajr preġudizzju għall-applikazzjoni tad-dritt tal-Unjoni għar-Renju Unit u fih fir-rigward tal-Irlanda ta’ Fuq, f’konformità mal-Artikolu 5(4) tal-Protokoll dwar l-Irlanda/l-Irlanda ta’ Fuq, flimkien mal-Anness 2 ta’ dak il-Protokoll.
                  
               
                     (5)
                  
                  
                     Għalhekk, il-Parti 2 tal-Anness II tar-Regolament ta’ Implimentazzjoni (UE) Nru 577/2013 jenħtieġ li tiġi emendata skont dan.
                  
               
                     (6)
                  
                  
                     Peress li l-perjodu ta’ tranżizzjoni previst fil-Ftehim dwar il-ħruġ jintemm fil-31 ta’ Diċembru 2020, dan ir-Regolament jenħtieġ li japplika mill-1 ta’ Jannar 2021.
                  
               
                     (7)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Il-Parti 2 tal-Anness II tar-Regolament ta’ Implimentazzjoni tal-Kummissjoni (UE) Nru 577/2013 hija sostitwita bit-test stabbilit fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Diċembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 178, 28.6.2013, p. 1.
         
            (2)  Ir-Regolament ta’ Implimentazzjoni tal-Kummissjoni (UE) Nru 577/2013 tat-28 ta’ Ġunju 2013 dwar id-dokumenti tal-identifikazzjoni tal-mudell għall-moviment mhux kummerċjali ta’ klieb, qtates u inmsa, l-istabbiliment ta’ listi ta’ territorji u pajjiżi terzi u l-format, it-tqassim u r-rekwiżiti lingwistiċi tad-dikjarazzjonijiet li jiċċertifikaw il-konformità ma’ ċerti kundizzjonijiet stipulati fir-Regolament (UE) Nru 576/2013 tal-Parlament Ewropew u tal-Kunsill (ĠU L 178, 28.6.2013, p. 109).
      
      
         
            ANNESS
            
               “PARTI 2
               
                  Lista tat-territorji u tal-pajjiżi terzi msemmija fl-Artikolu 13(2) tar-Regolament (UE) Nru 576/2013
               
               
                           
                              Kodiċi ISO
                           
                        
                        
                           
                              Territorju jew pajjiż terz
                           
                        
                        
                           
                              Territorji inklużi
                           
                        
                     
                           AC
                        
                        
                           Il-Ġżira ta’ Ascension
                        
                        
                            
                        
                     
                           AE
                        
                        
                           L-Emirati Għarab Magħquda
                        
                        
                            
                        
                     
                           AG
                        
                        
                           Antigua u Barbuda
                        
                        
                            
                        
                     
                           AR
                        
                        
                           L-Arġentina
                        
                        
                            
                        
                     
                           AU
                        
                        
                           L-Awstralja
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Il-Bożnija-Ħerzegovina
                        
                        
                            
                        
                     
                           BB
                        
                        
                           Barbados
                        
                        
                            
                        
                     
                           BH
                        
                        
                           Il-Bahrain
                        
                        
                            
                        
                     
                           BM
                        
                        
                           Il-Bermuda
                        
                        
                            
                        
                     
                           BQ
                        
                        
                           Bonaire, Sint Eustatius u Saba (il-Gżejjer BES)
                        
                        
                            
                        
                     
                           BY
                        
                        
                           Il-Belarussja
                        
                        
                            
                        
                     
                           CA
                        
                        
                           Il-Kanada
                        
                        
                            
                        
                     
                           CL
                        
                        
                           Iċ-Ċilì
                        
                        
                            
                        
                     
                           CW
                        
                        
                           Curaçao
                        
                        
                            
                        
                     
                           FJ
                        
                        
                           Fiġi
                        
                        
                            
                        
                     
                           FK
                        
                        
                           Il-Gżejjer Falkland
                        
                        
                            
                        
                     
                           GB
                        
                        
                           Ir-Renju Unit (*1)
                           
                        
                        
                            
                        
                     
                           GG
                        
                        
                           Guernsey
                        
                        
                            
                        
                     
                           HK
                        
                        
                           Hong Kong
                        
                        
                            
                        
                     
                           IM
                        
                        
                           Isle of Man
                        
                        
                            
                        
                     
                           JM
                        
                        
                           Il-Ġamajka
                        
                        
                            
                        
                     
                           JP
                        
                        
                           Il-Ġappun
                        
                        
                            
                        
                     
                           JE
                        
                        
                           Jersey
                        
                        
                            
                        
                     
                           KN
                        
                        
                           Saint Kitts u Nevis
                        
                        
                            
                        
                     
                           KY
                        
                        
                           Il-Gżejjer Cayman
                        
                        
                            
                        
                     
                           LC
                        
                        
                           Saint Lucia
                        
                        
                            
                        
                     
                           MS
                        
                        
                           Montserrat
                        
                        
                            
                        
                     
                           MK
                        
                        
                           Il-Maċedonja ta’ Fuq
                        
                        
                            
                        
                     
                           MU
                        
                        
                           Mauritius
                        
                        
                            
                        
                     
                           MX
                        
                        
                           Il-Messiku
                        
                        
                            
                        
                     
                           MY
                        
                        
                           Il-Malasja
                        
                        
                            
                        
                     
                           NC
                        
                        
                           New Caledonia
                        
                        
                            
                        
                     
                           NZ
                        
                        
                           New Zealand
                        
                        
                            
                        
                     
                           PF
                        
                        
                           Il-Polineżja Franċiża
                        
                        
                            
                        
                     
                           PM
                        
                        
                           Saint Pierre u Miquelon
                        
                        
                            
                        
                     
                           RU
                        
                        
                           Ir-Russja
                        
                        
                            
                        
                     
                           SG
                        
                        
                           Singapore
                        
                        
                            
                        
                     
                           SH
                        
                        
                           Saint Helena
                        
                        
                            
                        
                     
                           SX
                        
                        
                           Sint Maarten
                        
                        
                            
                        
                     
                           TT
                        
                        
                           Trinidad u Tobago
                        
                        
                            
                        
                     
                           TW
                        
                        
                           It-Tajwan
                        
                        
                            
                        
                     
                           US
                        
                        
                           L-Istati Uniti tal-Amerka
                        
                        
                           AS – is-Samoa Amerikana
                           GU – Guam
                           MP – il-Gżejjer Mariana tat-Tramuntana
                           PR – Puerto Rico
                           VI – il-Gżejjer Verġni tal-Istati Uniti
                        
                     
                           VC
                        
                        
                           Saint Vincent u l-Grenadini
                        
                        
                            
                        
                     
                           VG
                        
                        
                           Il-Gżejjer Verġni Brittaniċi
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Wallis u Futuna
                        
                        
                            
                        
                     
            
               (*1)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq, flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għar-Renju Unit ma jinkludix l-Irlanda ta’ Fuq.”